Anjing gunung Czech

Anjing gunung Czech ialah satu baka anjing tarikan dan anjing kereta luncur salji yang berasal dari Czechslovakia pada tahun 1970-an dengan menggunakan čuvač Slovakia dan anjing tarikan Kanada.

Sejarah
Baka ini bermula pada 12 Ogos 1977, iaitu apabila seperinduk anak anjing dibiakbakakan oleh Petr Hanzlík daripada persilangan terancang antara Galka, iaitu seekor čuvač Slovakia betina, dengan Leif, iaitu seekor anjing tarikan hitam putih yang diimport dari Athabasca, Kanada. Matlamat Hanzlík ialah mewujudkan anjing tegap dan tahan lasak yang berpenjagaan rendah dan mudah diuruskan serta serba guna, khususnya untuk tugas seperti penarikan dan penggunaan kereta luncur salji anjing. Pembiakbakaan silang dicetuskan oleh kekurangan baka tarikan Nordik di Czechslovakia pada masa itu kerana Tirai Besi, serta cabaran dan batasan dalam penggunaan baka anjing selain anjing kereta luncur salji untuk penarikan kereta luncur salji.

Anjing gunung Czech ialah baka termuda Czech yang mendapat pengiktirafan rasmi oleh Českomoravská kynologická unie pada tahun 1984, namun belum diiktiraf oleh Persekutuan Kinologi Antarabangsa.

Perkembangan awal baka ini melibatkan takungan gen kecil, yang menyebabkan pembiakbakaan dalam rapat. Percubaan kedua untuk menyertakan Leif dalam program pembiakbakaan tidak berjaya. Maka, anjing-anjing tersebut dibiakbakan hanya sesama satu sama lain. Pemilik anak anjing pertama dipilih dengan cermat untuk memastikan anjing tersebut digunakan secara aktif, dengan niat supaya anjing tersebut digabungkan dalam usaha pembiakbakaan masa hadapan. Melalui amalan pembiakbakaan teliti, anjing gunung Czech beransur-ansur mendapat pengiktirafan dan sukan kereta luncur salji anjing mula bersemi di Republik Czech, dengan anjing gunung Czech yang menjadi trailblazer dalam sukan tersebut, termasuk perlumbaan kereta luncur salji tanah kering seperti bikejoring. Kelab Anjing Gunung Czech juga memainkan peranan kunci dalam penganjuran perlumbaan kereta luncur salji anjing pertama negara itu dan anjing gunung Czech telah berlumba dalam Šediváčkův long, iaitu salah satu perlumbaan anjing kereta luncur salji paling mencabar di Eropah.

Pada tahun 1990-an, anjing gunung Czech mengalami pertumbuhan ketara. Bilangan individu yang dibiakbakakan meningkat dan pembiakbakaan dalam dikurangkan. Untuk melanjutkan penambahbaikan baka ini dan mengurangkan kesan pembiakbakaan dalam, baka lain yang dipilih dengan cermat diperkenalkan.

Semakin bilangan anjing gunung Czech bertumbuh, penggunaannya berkembang melebihi penarikan kereta luncur salji. Ia menjadi semakin serba guna dan menemukan peranan sebagai anjing pencarian dan penyelamatan, anjing gembala, dan cemerlang dalam penjejakan, kepatuhan, dan ketangkasan. Sifat ramahnya juga menjadikan sesuai untuk terapi haiwan peliharaan, sementara kekuatan dan daya ketahanannya menjadikannya teman yang boleh diharap untuk pembawaan atau penarikan muatan. Anjing gunung Czech juga menjadi pilihan popular sebagai anjing keluarga, yang terkenal sebagai teman bagus dan anjing pengawas boleh harap.

Penampilan
thumb
Anjing gunung Czech jantan berdiri setinggi  pada paras kelas; betina pula setinggi . Anjing jantan berukuran kira-kira seberat  dan anjing betina pula berukuran seberat .

Ia mempunyai hidung hitam dan mata bujur perang bersaiz sederhana yang memberinya ekspresi lembut dan menyenangkan. Ia mempunyai bibir kuat, yang di bawahnya gigi besar dengan gigitan gunting biasa atau gigitan penyepit tersembunyi. Telinga besar tergantung-gantung berbentuk segi tiga terletak tinggi-tinggi dan renggang-renggang. Lehernya sederhana panjang, kuat, berotot, dan tanpa lobus.

Rupa bentuk tubuh sedikit berbentuk segi empat tepat. Dadanya mencecah paras siku dan berukuran panjang dan berbentuk bujur. Abdomennya tertarik sedikit. Ekor berbulu lebatnya tepat-tepat segaris dengan belakangnya. Apabila anjing berehat, ekornya menghala ke bawah. Apabila anjing gembira atau teruja, ia mengangkat ekornya ke atas belakang dan terlihat seperti sabit. Belakangnya lurus dan kukuh. Ia bergerak dengan tungkai lurus, panjang, dan kuat dengan kaki bujur besar.

Anjing gunung Czech mempunyai kira-kira bulu putih padat, lurus, lebih keras, berbelak, dan sepanjang  dengan tompok-tompok perang atau hitam. Bulunya lebih pendek pada kepala dan di sisi hadapan tungkai dan, pada musim sejuk, bulunya tumbuh dengan lapis bulu bawah lebat. Kepalanya berwarna secara menyeluruh atau mempunyai tompok putih. Tompok-tompok pada tubuh teredear secara tidak teratur.

Perangai
Anjing gunung Czech patut merupakan anjing sukan dan anjing pekerja serba guna, yang diniatkan untuk pergunungan. Perangai unggul adalah menyenangkan, ramah, yakin, dan cergas, tidak pernah agresif. Anjing gunung Czech berkembang maju dengan pelatihan sabar dan tekal, terutamanya apabila diberi motivasi sewajarnya. Oleh sebab paras tenaga tingginya, ia memerlukan banyak senaman, yang menjadikannya amat sesuai untuk keluarga aktif.

Anjing gunung Czech hidup sehingga sekitar 11–12 tahun.

Lihat juga
 Senarai baka anjing

Catatan

Rujukan

Pautan luar



Gunung Czech, Anjing
Gunung Czech, Anjing